আল কাসিম
আল কাসিম (উর্দু: القاسم‎‎) দারুল উলুম দেওবন্দ থেকে প্রকাশিত একটি ভূতপূর্ব মাসিক উর্দু সাময়িকী। দারুল উলুম দেওবন্দের প্রতিষ্ঠাতা কাসেম নানুতুবির স্মরণে হাবিবুর রহমান উসমানি সহ অন্যান্য জোষ্ঠ্য আলেমদের তত্ত্বাবধানে ১৩৩১ হিজরিতে (১৯১৩ খ্রিস্টাব্দ) এটি প্রতিষ্ঠা করা হয়। দেওবন্দি আলেমদের জ্ঞান সাধারণ মুসলমানদের কাছে পৌঁছে দেওয়া এবং জনসাধারণকে দ্বীনের খাঁটি বিশ্বাসের সাথে সম্পৃক্ত করাই ছিল এটি প্রতিষ্ঠার উদ্দেশ্য।